ประกาศคณะกรรมการกํากับหลักทรัพย์และตลาดหลักทรัพย์ที่ กธ. 39/2544เรื่อง หลักเกณฑ์ เงื่อนไข และวิธีการในการตั้งตัวแทนจําหน่ายหลักทรัพย์---------------------------- อาศัยอํานาจตามความในมาตรา 14 และมาตรา 100 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กธ. 24/2539 เรื่อง หลักเกณฑ์ เงื่อนไข และวิธีการในการตั้งตัวแทนจําหน่ายหลักทรัพย์ ลงวันที่ 18 ตุลาคม พ.ศ. 2539ข้อ ๒ ในประกาศนี้ "หลักทรัพย์" หมายความว่า หลักทรัพย์ตามมาตรา 4 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 แต่ไม่รวมถึงหน่วยลงทุนและใบสําคัญแสดงสิทธิที่จะซื้อหน่วยลงทุน "บริษัทหลักทรัพย์" หมายความว่า บริษัทหลักทรัพย์ที่ได้รับใบอนุญาตให้ประกอบธุรกิจหลักทรัพย์ประเภทการจัดจําหน่ายหลักทรัพย์ "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ ข้อ ๓ บริษัทหลักทรัพย์จะตั้งตัวแทนจําหน่ายหลักทรัพย์ได้เฉพาะกรณีต่อไปนี้ (1) เป็นการตั้งตัวแทนจําหน่ายหุ้นในประเทศ ตามหลักเกณฑ์ที่กําหนดไว้ในข้อ 4 หรือ (2) เป็นการตั้งสถาบันการเงินหรือนิติบุคคลในต่างประเทศเป็นตัวแทนจําหน่ายหลักทรัพย์ในต่างประเทศ โดยบุคคลดังกล่าวต้องสามารถประกอบธุรกิจการจัดจําหน่ายหลักทรัพย์ได้ตามกฎหมายของประเทศนั้น และจะจําหน่ายหลักทรัพย์ในประเทศมิได้ ไม่ว่าจะกระทําโดยตรงหรือผ่านสํานักงานผู้แทน การตั้งตัวแทนจําหน่ายหลักทรัพย์ตามวรรคหนึ่ง ต้องเป็นการตั้งตัวแทนเฉพาะคราวโดยกําหนดห้ามมิให้ตัวแทนดังกล่าวตั้งตัวแทนช่วง และบริษัทหลักทรัพย์ที่ตั้งตัวแทนนั้นต้องจัดให้มีสัญญาตั้งตัวแทนแยกต่างหากจากสัญญาอื่น โดยต้องมีข้อสัญญาที่กําหนดให้ตัวแทนดังกล่าวต้องปฏิบัติตามข้อกําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์เงื่อนไข และวิธีการในการจัดจําหน่ายหลักทรัพย์และประกาศนี้ และบริษัทหลักทรัพย์ต้องดูแลให้ตัวแทนนั้นปฏิบัติตามข้อสัญญาดังกล่าวด้วยข้อ ๔ บริษัทหลักทรัพย์จะตั้งตัวแทนจําหน่ายหุ้นในประเทศได้ตามหลักเกณฑ์ต่อไปนี้ (1) บุคคลที่จะได้รับการแต่งตั้งเป็นตัวแทนจําหน่ายหุ้นในประเทศต้องเป็นบุคคลที่ได้ขึ้นทะเบียนเป็นตัวแทนจําหน่ายหุ้นในประเทศกับสํานักงาน (2) เป็นการจัดจําหน่ายหุ้นที่เข้าลักษณะใดลักษณะหนึ่งดังนี้ (ก) การจัดจําหน่ายหุ้นของนิติบุคคลที่เกิดจากการแปรรูปรัฐวิสาหกิจ หรือ (ข) การจัดจําหน่ายหุ้นของนิติบุคคลที่มีจํานวนหุ้นที่เสนอขายตั้งแต่ 100 ล้านหุ้นหรือมีมูลค่าการเสนอขายตั้งแต่ 5,000 ล้านบาทขึ้นไป (3) เป็นการตั้งตัวแทนจําหน่ายหุ้นในประเทศเพื่อทําหน้าที่เฉพาะกิจการดังนี้ (ก) แจกจ่ายหนังสือชี้ชวนหรือเอกสารการเปิดเผยข้อมูลเกี่ยวกับหุ้นที่จําหน่าย (ข) แจกจ่ายหรือรับใบจองซื้อหุ้น (ค) รับชําระเงินค่าจองซื้อหุ้น (ง) ยืนยันการจองซื้อหุ้น (จ) ส่งมอบหุ้นให้ผู้จองซื้อที่ได้รับการจัดสรรหุ้น (ฉ) คืนเงินค่าจองซื้อหุ้นให้แก่ผู้ที่ไม่ได้รับการจัดสรรหุ้นข้อ ๕ ในการตั้งตัวแทนจําหน่ายหุ้นในประเทศ บริษัทหลักทรัพย์ต้องแจ้งรายชื่อบุคคลที่บริษัทหลักทรัพย์ถูกห้ามมิให้จัดสรรหุ้นให้ตามประกาศคณะกรรมการกํากับหลักทรัพย์และตลาดหลักทรัพย์ว่าด้วยหลักเกณฑ์ เงื่อนไข และวิธีการในการจัดจําหน่ายหลักทรัพย์ ให้ตัวแทนจําหน่ายหุ้นทราบด้วยข้อ ๖ บุคคลที่จะขึ้นทะเบียนเป็นตัวแทนจําหน่ายหุ้นในประเทศกับสํานักงานต้องเป็นสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน และไม่มีลักษณะต้องห้ามดังนี้ (1) อยู่ระหว่างถูกกล่าวโทษหรือถูกดําเนินคดีตามกฎหมายว่าด้วยหลักทรัพย์และตลาดหลักทรัพย์ กฎหมายว่าด้วยการประกอบธุรกิจเงินทุน ธุรกิจหลักทรัพย์ และธุรกิจเครดิตฟองซิเอร์ กฎหมายว่าด้วยการธนาคารพาณิชย์ กฎหมายว่าด้วยประกันชีวิต กฎหมายว่าด้วยประกันวินาศภัย หรือกฎหมายที่เกี่ยวกับธุรกิจทางการเงินในทํานองเดียวกัน ไม่ว่าจะเป็นกฎหมายไทยหรือกฎหมายต่างประเทศโดยหน่วยงานที่มีอํานาจตามกฎหมายนั้น ทั้งนี้ ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์หรือการบริหารงานที่มีลักษณะเป็นการหลอกลวง ฉ้อฉล หรือทุจริต (2) อยู่ระหว่างถูกกล่าวโทษหรือถูกดําเนินคดีตามกฎหมายว่าด้วยการป้องกันและปราบปรามการฟอกเงินไม่ว่าจะเป็นกฎหมายไทยหรือกฎหมายต่างประเทศ โดยหน่วยงานที่มีอํานาจตามกฎหมายนั้น (3) เคยต้องคําพิพากษาหรือถูกเปรียบเทียบปรับเนื่องจากกระทําความผิดตาม (1) หรือ (2) ข้อ ๗ เมื่อสํานักงานพิจารณาหนังสือแจ้งขอขึ้นทะเบียนเป็นตัวแทนจําหน่ายหุ้นในประเทศของบุคคลใดแล้วเห็นว่าเป็นไปตามเกณฑ์ในข้อ 6 ให้สํานักงานดําเนินการขึ้นทะเบียนบุคคลดังกล่าวเป็นตัวแทนจําหน่ายหุ้น ในการพิจารณาลักษณะต้องห้ามตามข้อ 6(3) ให้สํานักงานพิจารณาประวัติการต้องคําพิพากษาหรือถูกเปรียบเทียบปรับของบุคคลที่ขอขึ้นทะเบียนเป็นตัวแทนจําหน่ายหุ้นเฉพาะในช่วงระยะเวลาสองปีย้อนหลังนับแต่วันที่ยื่นขอขึ้นทะเบียนเท่านั้น และถ้าพฤติกรรมอันเป็นเหตุที่ต้องคําพิพากษาหรือถูกเปรียบเทียบปรับของบุคคลนั้นไม่ร้ายแรง และไม่มีเหตุอันควรเชื่อว่าการให้บุคคลนั้นเป็นตัวแทนจําหน่ายหุ้นของบริษัทหลักทรัพย์จก่อให้เกิดความเสียหายต่อประโยชน์ของประชาชนหรือจะทําให้ผู้ลงทุนขาดความเชื่อมั่นต่อภาคธุรกิจหลักทรัพย์ ให้สํานักงานสามารถรับขึ้นทะเบียนบุคคลดังกล่าวเป็นตัวแทนจําหน่ายหุ้นโดยจะกําหนดเงื่อนไขให้ปฏิบัติด้วยก็ได้ข้อ ๘ ตัวแทนจําหน่ายหุ้นในประเทศที่ได้ขึ้นทะเบียนกับสํานักงาน ต้องปฏิบัติตามมาตรฐานที่กําหนดดังนี้ (1) ต้องปฏิบัติงานเฉพาะกิจการที่กําหนดในข้อ 4(3) (2) ต้องนําเงินค่าจองซื้อหุ้นเข้าบัญชีเพื่อการจองซื้อหุ้นของนิติบุคคลที่ออกหุ้น หรือแยกบัญชีเพื่อการจองซื้อหุ้นออกจากบัญชีทรัพย์สินของตน (3) ต้องไม่ยืนยันการจองซื้อหุ้นแก่บุคคลที่บริษัทหลักทรัพย์ถูกห้ามมิให้จัดสรรหุ้นให้ตามรายชื่อที่บริษัทหลักทรัพย์แจ้งให้ทราบในข้อ 5 (4) ต้องไม่กระทําการใด ๆ อันมีผลทําให้การจัดจําหน่ายหุ้นของบริษัทหลักทรัพย์ไม่เป็นไปตามวิธีการที่ระบุไว้ในหนังสือชี้ชวน (5) มีระบบควบคุมการปฏิบัติงานที่เหมาะสมในการป้องกันมิให้ผู้บริหารหรือพนักงานอาศัยช่องทางหรือโอกาสจากการปฏิบัติงานเบียดบังหรือแสวงหาประโยชน์ใด ๆ โดยมิชอบ ไม่ว่าเพื่อตนเอง เพื่อตัวแทนจําหน่ายหุ้น หรือเพื่อบุคคลอื่นข้อ ๙ ตัวแทนจําหน่ายหุ้นในประเทศรายใดมีลักษณะต้องห้ามตามข้อ 6 หรือไม่ปฏิบัติตามมาตรฐานที่กําหนดไว้ในข้อ 8 ให้สํานักงานพิจารณาสั่งการอย่างใดอย่างหนึ่งดังต่อไปนี้ (1) กําชับ (2) ภาคทัณฑ์ (3) สั่งพักการปฏิบัติงาน ในการกําหนดระยะเวลาสั่งพักการปฏิบัติงานในกรณีตัวแทนจําหน่ายหุ้นมีลักษณะต้องห้ามตามข้อ 6(3) หรือไม่ปฏิบัติตามมาตรฐานที่กําหนดไว้ในข้อ 8 ให้สํานักงานคํานึงถึงความร้ายแรงของพฤติกรรมและความเสียหายที่เกิดขึ้นต่อประโยชน์ของประชาชนหรือทําให้ผู้ลงทุนขาดความเชื่อมั่นต่อภาคธุรกิจหลักทรัพย์ โดยระยะเวลาที่สํานักงานกําหนดต้องไม่เกินสองปีนับแต่วันที่พ้นโทษตามคําพิพากษาหรือถูกเปรียบเทียบปรับ หรือนับแต่วันที่ไม่ปฏิบัติตามมาตรฐานที่กําหนด แล้วแต่กรณี สําหรับกรณีมีลักษณะต้องห้ามตามข้อ 6(1) หรือข้อ 6(2) ให้สํานักงานสั่งพักการปฏิบัติงานจนกว่าการดําเนินคดีกับตัวแทนจําหน่ายหุ้นรายนั้นจะถึงที่สุดข้อ ๑๐ ในกรณีที่ได้มีการตั้งตัวแทนจําหน่ายหุ้นในประเทศรายใดก่อนวันที่สํานักงานมีคําสั่งพักการปฏิบัติงานตัวแทนจําหน่ายหุ้นรายนั้น หากการปฏิบัติงานของตัวแทนจําหน่ายหุ้นรายนั้นยังไม่แล้วเสร็จและตัวแทนจําหน่ายหุ้นประสงค์จะปฏิบัติงานต่อไป ให้ตัวแทนจําหน่ายหุ้นรายนั้นขออนุญาตต่อสํานักงานเพื่อขอปฏิบัติงานต่อไปจนกว่าจะแล้วเสร็จ ในการพิจารณาอนุญาตตามวรรคหนึ่ง ให้สํานักงานคํานึงถึงความร้ายแรงของพฤติกรรมที่เป็นเหตุให้สั่งพักการปฏิบัติงานตัวแทนจําหน่ายหุ้นรายนั้นและผลกระทบต่อการจัดจําหน่ายหลักทรัพย์ของบริษัทหลักทรัพย์ประกอบการพิจารณาด้วยข้อ ๑๑ บริษัทหลักทรัพย์ใดได้ยื่นคําขออนุญาตตั้งตัวแทนจําหน่ายหุ้นในประเทศต่อสํานักงานและสํานักงานยังมิได้แจ้งผลการพิจารณาให้ทราบก่อนวันที่ประกาศนี้มีผลใช้บังคับ ให้สํานักงานพิจารณาคําขออนุญาตดังกล่าวตามประกาศคณะกรรมการกํากับหลักทรัพย์และตลาดหลักทรัพย์ที่ยกเลิกตามข้อ 1 ต่อไป ทั้งนี้ บริษัทหลักทรัพย์และตัวแทนจําหน่ายหุ้นที่ได้รับอนุญาตต้องปฏิบัติตามประกาศคณะกรรมการกํากับหลักทรัพย์และตลาดหลักทรัพย์ดังกล่าวจนกว่าการจัดจําหน่ายหุ้นนั้นจะแล้วเสร็จข้อ ๑๒ บริษัทหลักทรัพย์ใดได้รับอนุญาตให้ตั้งตัวแทนจําหน่ายหุ้นในประเทศจากสํานักงานก่อนวันที่ประกาศนี้มีผลใช้บังคับ ให้บริษัทหลักทรัพย์และตัวแทนจําหน่ายหุ้นที่ได้รับอนุญาตดังกล่าวปฏิบัติตามประกาศคณะกรรมการกํากับหลักทรัพย์และตลาดหลักทรัพย์ที่ยกเลิกตามข้อ 1 ต่อไปจนกว่าการจัดจําหน่ายหุ้นนั้นจะแล้วเสร็จข้อ ๑๓ ประกาศนี้ให้ใช้บังคับตั้งแต่วันที่ 22 ตุลาคม พ.ศ. 2544 เป็นต้นไปผู้มีอํานาจลงนาม - ประกาศ ณ วันที่ 19 ตุลาคม พ.ศ. 2544 (นายสมคิด จาตุศรีพิทักษ์)รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์